Diamars, 20 Juni 2023 
588-0022 
HaYa nOs riBa: 
WWW.AWEMAINTA.COM 
NOTICIA@AWEMAINTA.COM 
AWEMainta 


5 


8 


4 


2 


3 


HOPI HENDE 
SPERANDO RIBA 
AZV PA BAY 
COLOMBIA PA 
TRATAMENTO 


CONTROL DI 
ARMA DI CANDELA 
Y DROGA NA 
SCOL TIN CU BIRA 
ALGO REGULAR 


TIN ‘NON DISCLOSURE 
AGGREEMENT’ Y ‘LETTER 
OF EXCLUSIVITY’ PERO CU 
EAGLE LNG GOBIERNO NO 
A LOGRA NADA AINDA 


MINISTER DANGUI ODUBER: 


TPEF TA OPTIMALISA 
MANEHO DI 
DESPERDICIO NA 
COSTANAN DI ARUBA 


IZAAK PRINCIPAAL KIER SINTA 
CASTIGO PERO NO KIER TBS 


Diamars, 20 Juni 2023 
LOCAL 
2 
AWEMainta 


E 
impacto di decision di gobierno pa 
reduci gasto den cuido medico pa 
medio di AZV, ta creando un problema 
pa hopi ciudadano, principalmente 
hendenan grandi. 


E situacion ta asina serio cu tin ciudada- 
nonan tin mas cu ocho luna sperando 
riba un contesta di AZV, mirando cu nan 
no por ricibi e tratamento cu nan tin 
mester aki na Aruba pero e hecho cu e 
gastonan di manda hendenan malo pa 
Colombia ta un di esunnan mas halto 
cu tin, e proceso di manda hende pa 
e pais Suramericano, ta birando mas y 
mas dificil. 


Cu tin hendenan cu ta casonan 
urgente, ta bin prome na remarca pero 
tin hendenan cu pa luna nan largo ta 
padece di un of otro enfermedad cu 
dokternan aki na Aruba, no tin solucion 
pa nan, ta pone cu e proceso aki ta 
uno masa poco poco mes ya cu apar- 
entemente AZV tin un presupuesto pa 
atende cu’ne y esaki no ta suficiente pa 
alivia e situacion pa un grupo grandi di 
hendenan malo. 


AWEMainta a combersa c’un di e 
ciudadanonan aki cu for di luna di 
Augustus di 2022, ta sperando riba 
contesta di AZV pero e deterioro di su 
salud, ta pone cu e momento a yega cu 
no por spera mas. 


Ya caba tin un hendenan cu no por 
spera mas riba contesta di AZV cu hopi 
cu ayudo di famia ta cubri nan propio 
gasto pa biaha pa Colombia pa drecha 
nan salud pero nan permanencia no ta 
pa mucho tempo ya cu e fondonan cu 
nan tin, no ta cubri pa un estadia mas 
largo. Hopi famia ta organisa activi- 
dadnan pa recauda fondo pa manda 


nan sernan keri pa exterior y ta algo 
cu ta birando mas frecuente ya cu no 
solamente hopi ta recaudando fondo 
pa atende cu salud di nan famia pero 
awor tin cantidad di actividad pa 
recauda fondo dor di famianan cu tin 
debe grandi pa cubri pa asina manda 
nan yiu scol pa proximo aña escolar. 


Ta un situacion sumamente fastioso y 
tambe algo increibel caminda bida di 
hende ta coriendo peliger pa motibo 
di e medida cu gobierno a tuma, pa 
asina complace cu Hulanda pero e 
hecho cu gobierno a dicidi di no sigui 
cu e proceso aki mas, esaki no ta trece 
cambio positivo den henter e asunto 
aki. 


Ya caba tin miles di hende cu tin prob- 
lema pa cubri medicina cu nan tin 
mester pa atende cu nan salud, entre 
otro por ehempel calmante cu nan tin 
mester pa motibo cu nan ta sufri di 
insomnio door di nan propio malesa cu 


nan ta padece di dje. 


Ultimo tempo por mira cu e cant- 
idad di ciudadanonan cu a fayece ta 
aumentando den forma remarcabel sin 
cu tin indicacion concreto dor di kico 
esaki ta tumando luga, ya cu no tin 
cifra oficial pa ilustra si nan a fayece 
pa motibo di falta di miho tratamento 
medico. 


E situacion a hopi delicado y manera 
e situacion ta pintando na e momen- 
tonan aki, e casonan di hendenan cu ta 
fayece, lo sigui conoce un aumento den 
proximo lunanan y a cu gobierno no tin 
solucion pa atende cu necesidadnan di 
su pueblo. 


Esaki ta tristo ora cu analisa cuanto 
medidanan di gobierno cu a ser tuma 
den ultimo cinco añanan, ta produci- 
endo pa caha di gobierno, un caha cu 
pueblo no tin parti aden por lo pronto 
pa su propio beneficio. 


Hopi hende sperando riba AZV 
pa bay Colombia pa tratamento 

H 
of dialuna atardi a bisa e mucha homber Izaak Princi- 
paal, acusa di entre otro mata Sayuri Petronia, cu ta 
bay pensa riba e demanda di Procurador General, pa ratifi- 
ca castigo di prome instancia di 9 aña mas TBS y su peticion 
pa kita e TBS. 


E hecho a tuma luga dia 4 di juni, 2021 ora cu na momento 
cu Principaal tabatin un arma di candela den su man, un 
tiro a Sali y a alcansa Sayuri den cabes. E acusado a conta 
Hof con el a huy pasobra el a drenta panico ora cu el a mira 
sanger ta sali y Sayuri a cay na suela. 
E tiramento el a bisa tabata un accidente, “algo cu mi no por 
a yuda cu el a sosode.” 


E hecho a sosode den e cas, sinta na un mesa. Sayuri ta esun 
cu tabatin e arma den su man, segun e acusado. Apesar cu 
e sa cu e arma ta di Zuriel Celaire, e otro persona presente e 
anochi di 4 di juni 2021, e no sa for di unda a saca e arma. 
E no a mira Celaire cu e arma. 


“Mi a spanta ora cu mi a mira Sayuri ta hunga cu e arma y 
a kit’e for di dje,” el a conta. E tabata sinta riba un stoel di 
plastic na mas o menos tres meter for di unda Sayuri tabata 
sinta. Pa evita desgracia, el a saca e balanan for di e arma, 
pero un a keda pega. Mientras cu e tabata leu riba dos pia di 
e stoel tratando di saca e arma, e pianan a dobla y a bay di 
banda. E movecion ey a causa cu accidentalmente el a ranca 
na e trekker y e bala cu a sali, a alcansa Sayuri den cabes. 


Procurador General a pidi pa ratifica e sentencia di prome 
instancia, esta 9 aña y pone na disposicion di estado despues 
(TBS), mientras cu abogado a pidi pa PIJ-Maatregel pa su 
cliente, kende tabata menor di edad na momento di suce- 
dido. Zuriel Celaire kende tabata na e sitio di e sucedido 
tambe, a haya 2 aña mas PIJ-Matregel di 2 aña (interna den 
un instituto pa tratamento). 


PIJ ta nifica Plaatsing in een Inrichting voor Jeugdigen. Ta 
aplica esaki riba hobennan cu un desaroyo problematico 
of un problema mental y nan mester bay den un instituto, 
manera ariba describi, Eyden ta haya tratamento intensivo y 
guia pa evita ripiticion di un delito cometi. 


Di otrobanda e TBS ta encera cu tin fecha di entrada pero 
no di salida. E acusado a bisa e huesnan di Hof cu e no kier 


keda sin wak su famia, e kier tin su wela y welo banda di dje. 
El a bisa cu el a haya su mes den e problema aki pa motibo 
di mal amigo. El a conoce Celaire di chikito y no tabata sa cu 
e ta problematico. Solamente e sa cu el a yega di bay cera. 
Pero ora cu a topa otro, e kier a trip cu ne. Pero cu awo e kier 
cambia su bida. E TBS ta un castigo hopi pisa y ta pidi Hof pa 
kita esaki. Dun’e un tratamento kisas dos aña den instituto y 
pa despues e por mustra cu el a cambia. 


Na final el a bira mira tata di Sayuri y a bis’e “mi ta hopi 
sorry pa loke a pasa. Mi ta bay cambia. Mi sa cu sr. Petronia 
no kier papia cu mi. Cosnan no mester a bay asina. Mi ta 
hopi sorry.” 
Hof ta bay studia e caso y dia 10 di juli awo lo tin sentencia 
den oranan di merdia. 


Izaak Principaal kier sinta 
castigo pero no kier TBS 

T 
a un hecho, lamentablemente, cu tin hopi hoben cu tin arma 
di candela den nan poder, mas cu ta ser anticipa pa instanci- 
anan concerni y cu tin cu actua contra di esaki. 
Constantemente tin scolnan cu ta bibando cu e temor cu cualkier 
dia un hoben lo saca arma di candela na scol y tira pa loke, ya cu 
fuera di ta cargando un arma peligroso, esunnan cu ta haci esaki 
mayoria di bes ta bou influencia di un of otro droga. 


Ta dos hecho cu no por sigui bira rond di esakinan pero caminda 
tin cu actua directamente pa asina kisas elimina tambe cu e 
hobennan aki ta core den fin di siman, menasando otro, tirando 
riba otro of poniendo bida di ciudadanonan inocente na peliger. 


AWEMainta a ser informa extra oficialmente cu maestronan na 
scolnan cu tin centenares di studiante atendiendo e scolnan aki, 
caminda ta sospecha cu tin alumnonan cu ta yega scol arma pero 
na momento cu maestronan e hobennan aki y nan pertenencia, 
no ta haya e arma riba nan. 
Sinembargo ta ser pensa cu e hobennan aki tin e armanan scondi 
un caminda of nan tin un colega di scol of e klas cu ta sconde e 
arma aki pa nan, ya cu como nan ta sospechoso, nan ta evita pa 
maestronan haya arma. 


Cu Aruba tin un problema pa loke ta uzo di arma di candela 
den comunidad, ta un hecho y mester busca tur forma pa trata 
di reduci e “menasa” aki mas tanto cu por y yega na e grupo 


di hobennan aki, cu pa gran parti ta bon conoci comunidad of 
nan bario. Un programa di control rigoroso, caminda ta envolvi 
Cuerpo di Polis, lo por duna resultado pa reduci e circulacion di 
arma cu tin na e momentonan aki, cual lo por nifica cu menos 
hoben ta ser asesina of ta sufri herida nan serio cu ta marca nan 
bida pa semper. 
Ta rekeri un plan di cooperacion hopi extenso y di confiansa entre 
directiva di scolnan hunto cu Cuerpo Policial y tambe Ministerio 
Publico pa atende cu e asunto aki y asina crea un alivio grandi pa 
henter comunidad. 


Scuchando e temor cu ta biba cerca maestronan cu ta ser 
confronta cu e menasa aki tur dia durante ora di trabou, a 
comprendibel cu nan mes no tin solucion pa e situacion aki, ya cu 
nan mes ta coriendo peliger serio contra di e tiponan aki, cu ta 
yega scol cu arma of cu droga. 
Antes tabatin control estricto na algun scol pero buscando un 
forma pa reduci gasto, e tipo di control a bira menos te cu nan a 
disparce ya cu no tin fondo pa esakinan, entre otro manera gobi- 
erno a dicidi di elimina funcionarionan di siguridad na varios scol 
rond di e isla pa falta di fondo pa sigui cu esaki. 


Un caminda tin cu sali un iniciativa ya cu si laga e proceso aki den 
man di gobierno, esaki lo no bira realidad nunca ya cu e prome 
reaccion di gobierno, lo ta cu no tin fondo pa esaki riba presu- 
puesto! 


Control di arma di candela y 
droga na scol tin cu bira algo regular 

INDULGE IN A SUMPTUOUS ARRAY OF DELECTABLE 
DISHES ALONG WITH TEMPTING DESSERTS AND 
BOTTOMLESS MIMOSAS. 


THE RITZ-CARLTON, ARUBA. 
B h 


Sunday, June 25, 2023 
11:00 a.m. - 2:00 p.m. 
Adult $69 | Teens 13-17 years $37 | Children 5-12 years $29 


For reservations kindly call 527 2699 


N 
a luna di November di 2021, Minister di Ener- 
gia Glenbert Croes, durante di un ceremonia 
yamativo na San Nicolas, a firma pa di dos bes un 
acuerdo cu e companianan di Eagle LNG y camin- 
da dia 9 di December 2021, e mandatario a firma 
un acuerdo cu e compania menciona, pa entre- 
ga di gas na WEB Aruba NV. Tabata un ceremonia 
simbolico ya cu e acuerdo a wordo firma algun 
luna prome caba pero caminda ningun hende of 
instancia, a haya copia te dia di awe di e contract 
aki pa mira cu Eagle LNG. 
Prome siman di December den dos dia di reunion, 
Parlamento por a haci preguntanan pa loke ta 
e acuerdo aki pero simplemente e contract aki 
nunca a bin den bista di parlamentarionan y te dia 
di awe, ningun a mira e acuerdo aki cu Minister 
Glenbert Croes a firma den nomber di su gobi- 
erno. 


Sinembargo for di luna di Januari caba di 2021, 
dia 14 pa ser exacto, gabinete Wever Croes I, a 
firma un asina yama “Letter of Exclusivity” cual ta 
un acuerdo entre Refineria di Aruba cu Eagle LNG, 
caminda ta habri posibilidad pa e compania stra- 
nhero aki, lo haya parti di e facilidad di e refineria 
pa asina importa y distribui gas. 
Durante mesun luna gobierno a dicidi di bin 
Parlamento pa duna informacion relaciona cu e 
acuerdo cu a wordo firma caminda a bira conoci cu 
e acuerdo ta uno di “Non Disclosure Agreement” 
caminda gobierno no por informa parlamento riba 
contenido di e acuerdo aki. Pa haci e situacion aki 
ainda mas dificil y hasta por bisa sospechoso, 
ta e hecho cu hasta Prome Minister y Minister 
di Energia, ta insisti cu nan tampoco a wak e 
acuerdo aki, dunando indicacion cu a firma un cos 
pa firma sin cu Parlamento, representantenan di 
pueblo, ta na altura ki consecuencia e contract 
aki tin pa henter pueblo. 
Mientras tanto recientemente a cumpli dos aña cu 
Eagle LNG tin u n contract secreto firma pa provee 
e planta di awa y electricidad cu gas natural cu lo 
percura cu prijs di awa y coriente, lo wordo reduci 
formalmente. 


OTRO RUMBO? 
Pa algun tempo caba e mesun Minister di Energia 
di gabinete Wever Croes II e biaha aki, esta 


Tin ‘Non Disclosure Aggreement’ y ‘Letter of Exclusivity’ 
pero cu Eagle LNG Gobierno no a logra nada ainda 


Glenbert Croes, a bin ta papiando di su otro vision, esta di converti Aruba den un 
Aruba Hydrogen Valley cu tin cu provee henter Caribe cu hidrogeno berde den 
futuro. Sinembargo, Hulanda a duna un otro twist na e proceso di Minister Croes 
dor di firma cu companianan Spaño pa almacena y distribui gas hidrogeno berde 
lagando e vision di Minister Glenbert un banda. 
Mientras cu ainda gobierno of e Minister encarga no a informa ni parlamento y 
tampoco henter pueblo riba e desaroyonan cu e compania di Eagle LNG, tur cos 
ta mustra cu e compania no tin fondo necesario pa inicia cu e proyecto aki y 
tampoco tin cualkier indicacion cu despues di dos aña tin progreso den ehecu- 
cion di e proyecto aki. 
E proyecto a haya ainda mas duda na momento cu Minister Glenbert Croes a bin 
dilanti y informa cu Eagle LNG lo por tin un rol importante den su vision nobo di 
bin c’un planta di hidrogeno berdad hungando como salbabida pa un compania 
cu a faya formalmente y cu a pone gabinete Wever Croes I y II totalmente. 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


D 
urante un rueda di prensa di gobierno diahuebs, prome 
minister Evelyn Wever-Croes a trece dilanti cu contra- 
banda di hende ta algo notorio cu ta trece mas tanto hende 
muhe cu ta traha den prostitucion na Aruba. 


Tin e impresion cu e damanan aki ta envolvi den sclavitud 
moderno ya cu na momento cu nan yega, den hopi ocasion, 
ta kita nan paspoort di nan obligando nan pa nan eherce e 
trabao aki pa vana gloria di e traficador. 


E prome mandatario a comenta cu esaki ta un punto impor- 
tante pa tur ciudadano den nos pais compronde, pa ora 
yega den un area asina, e trahado no ta haci loke ta instruye 
pasobra e ta sinti cu esey no t’e palabracion. 


No ta laga e trahado drenta sali ora cu e kier. Ta señal di 
traficacion di hende. E por indica y como ciudadano por 
hay’e den un problema hopi serio. 
Segun e mandatario, gobierno ta tuma e tema aki hopi na 


serio. Pasobra nos awanan rond di Aruba ta peligroso. No ta 
facil pa landa di Venezuela pa Aruba. 
Prome minister a haci un apelacion cu esaki no ta aceptabel, 
ta contra ley cu no ta aceptabel riba nos pais. 


Jeanette Richardson-Baar, kende ta na cabes di e organ- 
isacion CMMA, a splica cu e acto criminal di traficacion di 
hende no ta un acto simpel. 


E ta bastante compleho. Esey ta nifica cu ta consisti di tur 
pida di informacion. No tur situacion di un persona cu ta 
trahando den prostitucion ta traficacion di hende. 


Si ta bisa cu si tin señal cu un persona t’ey contra di su 
boluntad y no ta traha manera palabra y e pago no ta manera 
indica, ta señal cu por indica cu e ta un caso di traficacion 
di hende. 


P’esey ta importante si hende ta wak of tende di un señal 
chikito cu riba su mes no por ta hopi pero pa gobierno e por 
ta net e pida di e storia cu ta importante pa por cuminsa cu 
e caso contra e persona cu por ta un traficado. 


Hopi biaha ta bisa hende cu si tende di un caso asina, cu tur 
indicador cu un hende por ta contra su boluntad, no ta un 
evidencia pero e informacion ey por ta importante pa por 
crea e storia. 


Por ta un otro hende a tende algo otro y cu esey ta forma un 
storia completo y ta haci un investigacion. 


Ta hopi importante pa hende reconoce e señalnan cu ora sa 
kico e ta, lo bay tuma nota di dje. 
Si un hende ta trahando mas ora cu normal den nos sistema 
na Aruba por ta un señal di traficacion di hende. 


Ta p’esey ta importante compronde y tuma nota di e señalnan 
di traficacion riba e websitenan www.habribowowo.com y 
www.cmmaruba.com. 


Ta importante reconoce e señalnan cu 
ta wanta persona contra su boluntad 


Diamars, 20 Juni 2023 
AWEMainta 
LOCAL 
7 



EXECUTORIALE VERKOOP 


Ten overstaan van notaris mr Chamila Agnella 
Tromp of haar waarnemer zal op VRIJDAG 7 JULI 
2023 om 10:00 uur 's-morgens bij de Kamer 
van Koophandel (Auditorium) aan de L.G. Smith 
Boulevard 10, Oranjestad, Aruba, in één zitting bij 
opbod en afslag in het openbaar worden verkocht, 
ex artikel 3:268 van het Burgerlijk Wetboek van 
Aruba: 


1. SAVANETA 195-C 


een woonhuis met verder toebehoren staande op een 
perceel 
eigendomsgrond 
ter 
grootte 
van 
ongeveer 
negenhonderd vierenveertig vierkante meter (944 m2), 
gelegen te Savaneta in Aruba, kadastraal bekend als Derde 
Afdeling Sectie H nummer 46 
richtprijs: Afl. 315.000,-- 


2. HOOIBERG 92-U 
een woonhuis met appartementen staande op een perceel 
eigendomsrond gelegen te Hooiberg in Aruba, groot ca. 
806 m2, welk perceel afkomstig is van het perceel 
kadastraal bekend als Eerste Afdeling Sectie R nummer 
3411 index D 14634. 
richtprijs: Afl. 285.000,-- 
- Een onherroepelijk en onvoorwaardelijk onderhands bod kan 
worden uitgebracht tot en met uiterlijk donderdag 23 juni 2023 ten 
kantore 
van 
NewLeaf 
Notary 
of 
via 
email 
auction@newleafaruba.com. Het biedingsformulier is zowel op het 
kantoor 
van 
NewLeaf 
Notary 
alsmede 
op 
de 
website 
www.newleafaruba.com verkrijgbaar. 
- Iedere bieder is gehouden, zowel bij het uitbrengen van een 
onderhands bod als op de veiling zelf, zich te legitimeren met een 
geldig paspoort of ID en middels een bereidheidsverklaring, een 
bankgarantie of andere vorm van zekerheid aan te tonen aan de 
Executant in staat te zijn tot nakoming van zijn bod en de 
bijkomende kosten. 
- De Executant behoudt zich het recht voor de executieveiling uit te 
stellen dan wel op te houden zonder daarvoor de reden te noemen. 
- Op de veiling zijn van toepassing de Algemene Veilingvoorwaarden 
voor Executieveilingen (AVVE) en de Bijzondere Veilingvoorwaarden 
zoals vastgesteld door notaris mr. Chamila Agnella Tromp. 
Voor vragen of meer informatie kunt u een email 
sturen naar auction@newleafaruba.com of de 
volgende website bezoeken: 


E 
echo cu Merca a upgrade Aruba na Tier 2 
pa loke ta trata traficacion y contrabanda 
di hende sigur ta un bon noticia. Esey ta loke 
cu gobierno a laga sa durante un conferencia 
di prensa diahuebs ultimo. 


Pero tur logro ta bin cu un sacrificio y no sola- 
mente esey, a pesar cu esaki ta un bon noticia, 
toch por a nota e ultimo tempo cu hende ta 
insisti pa drenta nos isla den un forma ilegal, 
hunto cu droga y tin di nan, con consecuencia 
fatal. 


E ilegalnan, mayoria di Venezuela, tin otro 
manera pa drenta Aruba ya cu e manera di 
custumber, ya ta conoci caba. Minister Rocco 
Tjon a indica cu lo sigui inverti den radar y 
tecnologia pa por tene control ainda mas 
estricto. 


El a agrega cu e cambionan cu nan kier purba 
trece pa nan mes, ta cambio cu ta trece hopi 
peliger. Di e banda di gobierno, nan kier manda 
e informacion eyfo y no ta hacie un secreto. 
E radarnan ta funciona optimalmente. Por 
ripara con grandi e demanda ta y con deses- 
pera nan ta birando den nan intento door di 
pone e hendenan aki lanta algun kilometer leu 
pa purba di trece e contrabanda Aruba. 


Pero esey tambe ta señala y obviamente e 
peliger ta enorme. Ta p’e motibo ey mes a 
presencia e caso lamentabel algun siman 
atras. 


Minister Rocco Tjon cu mensahe 
n’e contrabandistanan 
Aruba su 
radarnan ta 
funciona bon 

D 
ialuna mainta siman a habri caminda Minister di Turismo 
y Salud Publico sr. Dangui Oduber a duna un conferen- 
cia di prensa na Eagle Beach. Aki e mandatario a anuncia cu 
Tourism Product Enhancement Fund (TPEF) a haci compras 
di 100 bari di sushi cu lo bay wordo aloca na nos costa. 


E proyecto aki ta wordo haci den bon colaboracion cu depar- 
tamento di DOW y Serlimar. Minister Oduber a menciona cu 
TPEF ta paga pa e barinan aki cu e fondo cu e tin presupu- 
esta pa medio ambiente. DOW ta keda encarga pa supervisa 
e trabounan cu e ploegnan ta haci. Tambe nan lo coordina 
cu Serlimar unda e barinan ta bay keda aloca na nos costa. 
Serlimar ta keda encarga pa zorg pa e barinan di sushi. 


E 100 bari nan aki lo bay wordo aloca den e 10 areanan 
caminda e ploegnan di TPEF ta opera. E areanan aki lo ta 
entre Arashi Beach y Baby Beach na nos costa. TPEF tin un 
total di 10 ploeg cu ta mantene nos costa y beachnan limpi. 
E barinan aki lo ta facil pa identifica como cu riba nan ta bay 
tin e logo di TPEF. 


TPEF a keda funda na aña 2010, e ta un fondo cu a wordo 
traha cu e proposito pa inverti den proyectonan cu ta 
contribui na e mehoracion di e producto turistico di Aruba. 
Minister Oduber a splica cu e obhetivo ta pa Aruba su 
costanan keda limpi pa asina nos por brinda un miho 


producto na nos bishitantenan. Un medio ambiente limpi 
caminda nos localnan por disfruta di nos beachnan hunto 
cu nan famia. 


Minister Oduber menciona cu TPEF a financia varios proyec- 
tonan cu ta na caminda den e simannan nos dilanti. Tin e 
proyecto di hooiberg fase 3 caminda ta bay pone mosaico 
na e trapinan. Tin e proyecto di boardwalk Malmok fase 3 
caminda ta bay drecha e landscaping na e fishermans hut. 
Despues lo sigui cu fase 4 caminda ta bay conecta e board- 
walk te na Ritz Carlton y te na Radisson Blue. Tin e proyecto 
di renobacion di nos Museo Arqueologico Nacional Aruba. Un 
otro proyecto grandi na caminda ta e proyecto di embeyece- 
mento di henter e strip di Eagle Beach. Por ultimo tin e 
proyecto di embeyecemento di Rodgers Beach cu tambe ta 
bay wordo financia pa TPEF. 


Finalmente Minister Dangui Oduber a gradici e hunta di TPEF 
lidera pa e president sra. Sjeidy Feliciano. Tambe un danki 
na DOW y Serlimar pa nan bon colaboracion den e proyecto 
aki. Un proyecto necesario cu lo bay percura pa mantene 
nos playanan limpi. 


Minister Oduber ta haci apelacion na comunidad pa ban 
mantene nos beachnan limpi y haci bon uzo di e barinan di 
sushi. 


Minister Dangui Oduber: 


TPEF ta optimalisa maneho di 
desperdicio na costanan di Aruba 

SUNDAY BRUNCH 


E 
cifranan di turismo pa cu luna di mei ta con- 
oci. Minister di Turismo y Salud Publico sr. 
Dangui Oduber ta satisfecho cu e resultado di e 
prome 5 lunanan di aña 2023. Den luna di mei 
2023 Aruba su turismo a surpasa cifranan di 
mei 2019 cu tabata un aña record den turismo. 
Den luna di januari a registra un recuperacion 
total di 107% den comparacion cu aña 2019. 
Den e prome 5 lunanan di aña 2023 tur luna a 
conoce un recuperacion di mas di 100%. Esaki 
ta indica cu tin un crecemento den e cantidad di 
bishitantenan di “Stayovers”. Durante e prome 
5 lunanan Aruba a ricibi un total di 510,033 mil 
turista “stayover” cu ta un recuperacion di 7% 
compara cu 2019. 


Aruba su mercado mas grandi y importante cu 
ta e mercado Mericano a mira un recuperacion 
di 113% den mei vs mei 2019. Aruba a ricibi 
den januari 2023 un total di 94,385 turista 
stay-over compara cu e 88,583 turista den mei 
di aña 2019. Esaki ta un crecemento di 5,842 
turista. 


E turismo crucero tabata tin un crecemento 
di 19% den luna di mei den comparacion cu 
mei di 2022. Den luna di mei Aruba a ricibi un 
total di 44,358 turista crucero, esaki ta 4,319 
turista mas cu na mei di 2022. E cantidad di 
Calls ta aumenta cu 5 Calls cu ta un crece- 
mento di 45.5%. E aña aki na mei tabata tin 16 
Calls y na mei 2022 tabata tin 11 Calls. Segun 
Minister Oduber tur indicador ta mustra cu den 
aña 2023 nos turismo crucero ta bay tin un 
recuperacion di entre 95% pa 100% compara 
cu aña 2019. 


E perspectiva pa locual ta e Tourism Credit 
(antes tourism receipt) cu ta wordo publica pa 
Banco Central tambe ta mustra bon den aña 
2023. E cifra aki ta indica cuanto placa turismo 
ta laga den Aruba su economia. Den aña 2022 
maske cu nos no tabata tin un recuperacion di 
100% porciento di nos turismo tog e Tourism 
Credit a surpasa e cifra di aña 2019. 


Den aña 2022 turismo a laga mas di 4.4 biyon 


Minister Dangui Oduber 


Resultadonan di turismo mei 2023 ta sigui fuerte 


Recuperacion di 107% vs mei 2019 


den Aruba su economia mientras cu na 2019 esaki tabata alrededor di 3.7 
biyon. Esaki tabata un crecemento di 118% porciento. Mirando e indica- 
dornan manera nos RevPAR y crecementonan den tur e cifranan menciona 
y e proyeccionnan, na final di aña 2023 nos lo tin un miho aña cu na 2022. 


E maneho di Minister Oduber ta dunando tremendo resultado y esaki ta 
danki na e hopi bon sinergia cu tin entre tur e partnernan den turismo. E 
mandatario a gradici y felicita ATA, AAA, APA, AHATA, ATSA y tur e traha- 
donan cu ta traha den turismo pa e bunita resultado. 

A 
ruba Airport Authority (AAA) hunto cu Wings of Hope (WoH) a or- 
ganisa e prome “AUA Airport Runway Run 2023” cu a tuma luga 
riba diadomingo dia 18 di juni 2023. Durante e AUA Airport Runway 
Run 2023 un total di 100 hende a celebra e 100 añanan di aviacion na 
Aruba. Door di haci esaki hunto a duna bek na comunidad. Den presen- 
cia di Minister Ursell Arends y CEO di AAA, Joost Meijs, un total di 100 
coredo a experencia e emocion di core riba e pista di aeropuerto duran- 
te e prome AUA Airport Runway Run 2023. A core un poco mas di 5KM 
desde e pista 11 te cu e pista 29 y djey bay bek na pista 11. 


Como parti di e eventonan di celebracion pa cu e conmemoracion di e 
100 aña di aviacion na Aruba, e team di WoH di AAA asisti pa e team 
di Branding & Marketing di AAA, a organisa e evento special aki. WoH 
su enfoke ta pa ehecuta evento socialmente responsabel cu United 
Nations’ Sustainable Development Goals (SDGs) como nan guia prin- 
cipal pa contribui na bienestar, desaroyo y sostenibilidad pa comun- 
idad di Aruba. 


Pa medio di e prome AUA Airport Runway Run 2023 a recauda fondo pa 
Stichting Kinderhuis Imeldahof y Luna Foundation. E empleadonan di 
AAA a scoge e fundacionnan aki a traves di un encuesta. 


Stichting Kinderhuis Imeldahof ta un centro infantil cu ta yuda e 
muchanan cu un hogar temporal y alabes ta duna orientacion na e 
muchanan cu pa un motibo of otro no por keda den nan propio hogar. 
Den mayoria di caso, esaki ta sosode te na momento cu logra haya un 
hogar cerca nan mesun famia of un famia di criansa. E muchanan cu 
tin problema emocional y problema di comportacion specifico ta ricibi 
guia for di un profesional. Stichting Kinderhuis Imeldahof ta ofrece un 
programa cu ta inclui actividad di grupo, actividad manera les di ballet, 
les di muziek, taekwondo, arte y crafts. 


Luna Foundation, nombra na honor di Luna cu tabata e prome cacho 
den historia di Aruba cu nan a saca for di un hogar abusivo, ta enfoca 
den busca un hogar pa e cachonan cu tin malesa, cu ta abusa y bieu. 
Ta busca hogar te ora nan ta suficientemente fuerte pa cuida di nan 
mes. Luna Foundation ta conta cu sosten di boluntarionan pa tur dia 
subi caya y duna e cachonan di caya cuminda. Nan ta traha hunto cu 
e comunidadnan local pa educa nan tocante e importancia di sterilisa, 
castra y siña e siguiente generacion pa trata bestia di un manera husto 
cu compasion y amor. 


Tur coredo a ricibi gadgets, safety vest y hydration belt waist bags cu 
nan a uza durante nan coremento riba pista. Despues di yega e meta 
final, tur coredo a haya un medaya special como recuerdo y tambe a 
disfruta di fruta y coco cu e logo di WoH y 100 Years of Aviation. Cu 
masha orguyo y den presencia di tur e participantenan, e team di WoH 
di AAA, a entrega un donacion di 7.500 florin na cada fundacion. Pa 
finalisa e evento a rifa un total di 34 premio entre e participantenan, 
entre e premionan tabatin aparato electronico, articulo deportivo, 
vouchers, voucher di biahe, voucher di self-care y gardening vouchers 
pa menciona algun. 


Aruba Airport Authority hunto cu Wings of Hope ta sumamente agra- 
decido cu tur boluntario, coredo, organisacion y tur grupo di servicio 
cu a participa den e AUA Airport Runway Run 2023 y hacie uno inolv- 
idabel y exitoso. AAA y e team di WoH ta spera di por sigui contribui 
cu e proyectonan cu ta crea un miho futuro pa e comunidad di Aruba. 


Wings of Hope AUA Airport Runway Run 2023 


A conmemora 100 aña di aviacion coriendo y dunando bek na comunidad 

CLiCK aKi Pa manDa BO 
OPiniOn OF COmEnTariO 
AWEMainta 


E-maiL na nOTiCia@aWEmainTa.COm 


S 
eñor of señora redactor, permiti mi reacciona riba un di 
e publicacionnan mas reciente di dr. Ryçond Santos Do 
Nacimiento den medionan social. E publicacionnan di sr. do 
Nacimiento, pa ken ami a vota den ultimo eleccion, no sol- 
amente a decepciona mi di un hende asina studia pero el a 
pone mi conclui cu for di dia cu el a sali di e partido AVP e 
‘no sa kico e haci cu su mes” y a scoge pa keda den noticia 
door di ataca tur hende y tur cos. 


Lamentablemente su atakenan ta sin contenido valioso pa 
pueblo cu ta paga su salario di parlamentario y ta lamenta- 
blemente nada mas cu sacamento di rabia. Algo cu mi no a 
spera di un hende den e funcion ey y cu ami no a spera di sr. 
Do Nacimiento dia cu ami a vota pe. 


Pero laga mi reacciona riba un di su ultimo expresionnan 
di rabia. Sr. Do Nacimiento, hasta si Bo kier saca rabia, Bo 
no ta lubida loke Bo sa cu ta berdad, Bo no ta exclui Bo 
propio experiencia y sigur Bo no ta contribui na hisa nivel 
di politica, manera Bo mes a duna como motibo pa sali di e 
partido AVP. 


SHOW POLITICO 
Sr. Do Nacimiento a ataca e accion cu ex-alumnonan, 
ex-maestronan, mayornan y ciudadanonan rabi’a na San 
Nicolas a organisa pa stop e ceramento di John Wesley 
College. Dr. Do Nacimiento a yama e accion un “show 
politico” pasobra e partido AVP ( - como unico partido - ) a 
sostene e accion aki. Ki un desapunto cu e a scoge pa yama 
e accion un “show politico“. 


A caso e ta di acuerdo cu atrobe e partido MEP ta cuminsa 
cera scol unabes di busca solucion pa problemanan grandi 
cu tin den enseñansa na Aruba? A caso sr. Do Nacimiento 
no a bin San Nicolas den ultimo añanan pa wak con e gaña- 
mento y negligencia di gobierno di MEP y RAIZ a bolbe causa 
decadencia serio den henter San Nicolas? Acaso sr. Do 
Nacimiento a lubida cu ta e mes un partido MEP a sera IPA 
(APA antes) na aña 1985 y cu ta e partido AVP a habri e scol 
atrobe y pon’e apesar di protestanan, na San Nicolas? Esey 
ta e mes un scol cu sr. Do Nacimiento a cuminsa bay pa bira 
maestro di scol dia cu ela dicidi di bay studia atrobe. Acaso 
sr. Do Nacimiento a lubida cu ta e mes un partido MEP a cera 
e Universidad (di Antias) na 1985 y cu ta e partido AVP a 
lanta e Universidad di Aruba den menos di dos aña despues 
cu Aruba a haya su Status Aparte? 


E mes un universidad caminda sr. Do Nacimiento a bay studia 


derecho (rechten) y despues a hasta promove y bira doctor 
den ley y bira docente te dia cu el a pleita cu tur hende y 
nan mester a core cun’e? A caso sr. Do Nacimiento a lubida 
cuanto scol MEP a cera e tempo aya y despues a bolbe 
laga scolnan na ruina te cu mester a cera nan pa no causa 
desgracia na alumnonan y maestronan? Sr Do Nacimiento a 
lubida cu ta partido AVP a bin drecha y habri tur e scolnan aki 
(mas cu 60 segun mi!) y hasta traha scolnan nobo manera 
Emmaschool na Ayo y Princes Amalia na Playa? 


Acaso Sr Do Nacimiento ta haya cu tur esey tambe tabata 
“shownan politico” di e partido AVP? A caso sr. Do Nacimiento 
tambe ta haya cu e partido AVP a gasta mucho placa di 
pueblo na drecha scolnan y traha scolnan nobo cu MEP a 
yama un “mega debe”? 


Of Sr. Do Nacimiento a prefera pa e partido AVP a laga e 
scolnan kibra, laga IPA y universidad cera y no habri e posi- 
bilidad pa hobennan (y hende grandi manera ami!) haya e 
oportunidad pa bay scol den un edificio drechi y studia pa 
maestro di scol, hurista of economista aki na Aruba mes? 
Desde cu a AVP a lanta IPA y Universidad di Aruba, miles di 
hoben manera ami y Abo a haya oportunidad pa studia aki 
na Aruba mes y haya un diploma cu e mes un balor cu esun 
na Hulanda! 


Acaso esey tambe tabata “shownan politico” sr. Do 
Nacimiento? Acaso e oportunidad pa studia no ta un 
derecho basico? Of awor el a bira pero den Bo bista un 
“show politico”? 


Acaso e oportunidad cu Abo a haya pa stop di chapi cura y 
bay studia na IPA, despues na Universidad di Aruba te bira 
doctor den derecho tabata resultado di un “show politico”? 
Ami y hopi hende manera ami cu a haya e oportunidad ey, 
mescos cu Abo, no ta wak esakinan como un fabor politico. 
  
Nomber y adres conoci pa redaccion 


OPINION PUBLICO 


Wega politico Of “Mi no sa kico haci cu mi mes” 

D 
urante e dianan di preparacion pa horcan caminda cada 
hogar ta prepara lo miho posibel pa mantene su famia 
sigur. Ta importante pa nos no lubida riba e amigonan fiel 
di cas, esnan cu ta alegra nos dia cu nan presencia of cu ta 
cuida nos cas ora nos no t’ey. Aki ta referi na nos mascota 
of animalnan. 


Sea bo tin cacho, pushi, parha, cabay, morocoy of cualkier 
otro animal of mascota pafo di cas. Ta importante pa pensa 
unda of con bo ta bay proteha nan contra e cantidad grandi 
di awa y biento fuerte di horcan. Si bo no proteha nan e 
chens ta grandi cu nan lo no sobrevivi un horcan. 


Algun tipnan cu nos por duna ta: 
1. Prepara un espacio confortabel pa bo mascota cu ta dun’e 
proteccion contra awa y biento fuerte. Si e mascota por ta 


paden di cas cerca di famia esaki lo ta hopi bon, esaki lo 
yuda mantene e mascota trankilo. 
2. Percura pa den e espacio crea tin awa, cuminda y obhe- 
tonan preferi di bo mascota. 
3. Percura pa tin den stock suficiente cuminda y awa pa e 
mascota pa por lo menos 7 dia. 
4. Acumula materialnan necesario pa mantene higiena di bo 
mascota durante e dia of oranan cu e ta den cas. Material 
manera corant bieu, saco di sushi, pads pa vloer y mas. 
5. Si durante of despues di horcan bo famia mester evacua, 
hiba bo mascota cu bo no lag’e atras. 


Nos mascota y animalnan mester di nos proteccion. 


Edicion 4 


Bo mascota ta parti di bo famia, 
no lag’e bandona durante of 
despues di un horcan 

D 
urante e conferencia 
di prensa Minister 
Maduro a trece dilanti 
cu pa inicia e campa- 
ña di conscientisacion 
tabatin mester di un 
logo. Studiantenan di 
Educampus como parti 
di nan Social Studies, bou di 
guia di docente Kenny Meyers, a ofrece pa dis- 
eña un logo pa e proyecto aki. E studiantenan a 
forma grupo y a entrega varios diseño di e logo, 
di cual e Comision a saca e logo ganado cual a 
wordo diseña pa Sarah-Isabelle Lee, Silvia-An- 
drea Lee y Nicolas Lee. E logo diseña a wordo 
adapta un poco. 


Minister di Cultura a duna splicacion y nifica- 
cion di e logo: 
Cadena: E cadena kibra ta refleha e liberacion di 
sclavitud, fin di un etapa scur den nos historia. E 
cadena ta representa tambe e (anhelo di) crece- 
mento di e ser humano den un comienso nobo. 


Boto: E boto ta representa e forma con e escla- 
vonan a wordo transporta na nos isla. Tambe e 
boto ta representa e rumbo actual cu nos kier 
tuma: sigui nabega den un direccion nobo. 
Solo: E simbolo di un comienso nobo: despues 
di e abolicion di sclavitud, Aruba a cuminsa un 
etapa nobo den e desaroyo socio-economico di 
nos pais y manera di dia habri y solo sali, nos 
cada un tin un oportunidad nobo pa progresa. 


Lama: Nos isla ta rondona pa lama y riba nos 
awanan esclavonan a wordo transporta pa 
Aruba. Riba e mesun awanan aki nos tin cu fiha 
nos bista riba un futuro y cambia rumbo pa 
nabega den e direccion corecto. 


Slogan: ‘Sclavitud ta parti di nos historia’. Nos 
tin rasgo den nos presente pero door di ta na 
altura di esaki, ta hunto so nos por percura pa 
sclavitud no forma parti di nos presente y futuro. 


Minister di Cultura Xiomara Maduro ta presenta: 


Logo campaña conscientisacion di 
historia y abolicion di sclavitud na Aruba 


Minister di Cultura a gradici Educampus pa nan colaboracion y a entrega 
cada un di e studiantenan ganado di e diseño y directora di Educampus 
un muestra di aprecio pa nan bunita contribucion na e campaña di 
conscientisacion y abolicion di sclavitud. 

R 
ecientemente a tuma lugar e conferencia di ACURIL (The 
Association of Caribbean University, Research and Insti- 
tutional Libraries) na Kingston, Jamaica. E titulo di e confer- 
encia tabata “Innovation: Opportunities and challenges in 
libraries, museums and archives in the Caribbean”. Na e oc- 
cacion aki representantenan di Archivo Nacional Aruba, den 
persona di director Sr. Raymond Hernandez, Sr. Edric Croes 
y Sra. Shakira Croes tabata presente pa duna un presenta- 
cion di e proyectonan innovativo cu Archivo Nacional Aruba 
conhuntamente cu partners local y internacional ta ehecu- 
tando. 


Sr. Raymond Hernandez su presentacion tabata titula 
“Coleccion Aruba and the Aruba model”: A collaborative 
approach for preservation and access of collections in small 
island states. E presentacion aki Sr. Hernandez a realisa 
conhuntamente cu Sr. Peter Scholing di Biblioteca Nacional 
Aruba, unda a duna un presentacion di e plataforma di e 
herencia digital cu ta un modelo pa Aruba, pero tambe 
un modelo cu por wordo implementa den e otro islanan 
di Caribe. Esaki a wordo basa puramente riba e realidad 
Caribense di islanan chikito y recursonan (placa, conoce- 
mento y experticio) limita y cu hustamente dor di uni forsa 
na un nivel nacional, por logra exitonan grandi, cu uzo di 
open sources. E mesun modelo aki por wordo implementa 
den Caribe. 


Pa cu e parti tecnico di e plataforma digital, Sr. Edric Croes y 
Sr. Peter Scholing a duna un presentacion titula: “Preserving 
Caribbean Cultural Heritage, one puzzle piece at a time” 
The technical tools and strategies of the Coleccion Aruba 
Project”. Durante e presentacion aki, a duna un splicacion di 
e parti di coperacion dentro di Aruba y coperacion dentro di 
Reino di e plataforma y con e ta funciona pa e usuarionan. 
Tambe e parti di e open source, cu a wordo brinda por medio 
di e plataforma mundial di Internet Archive a haya atencion. 


Sra. Shakira Croes, representando Archivo Nacional Aruba 
y Fundacion Amigonan di Archivo a duna un presentacion 
titula: “The Aruba Way – Supporting the cultural heritage 
of Aruba”. Durante e presentacion aki, Sra. Croes a duna un 
splicacion amplio di e rol y aporte cu Fundacion Amigonan di 
Archivo ta duna na Archivo Nacional Aruba. E proyectonan 
cu a wordo realisa durante e añanan y awor e sosten cu e 
fundacion ta nifica pa e plataforma Coleccion Aruba (colec- 
cion.aw). 


Mester anota cu e serie di informacion duna aki relaciona 
cu Coleccion Aruba, a wordo inicia cu presentacion di sra. 
Xiomara Maduro, na e conferencia aki, unda como minister 
di Cultura a mustra riba e trabou cu nos institutonan manera 
Biblioteca Nacional, UNOCA y Archivo Nacional a bin ta haci, 
cu a crea cooperacion hopi mas grandi cu diferente instan- 
cianan na Aruba y pafo di Aruba, sea como partner den e 
sector di herencia cultural, como tambe partnernan strate- 
gico cu ta sostene e iniciativa. Un iniciativa cu ta demost- 
rando e innovacion den era digital, liderando den cierto 
sentido e presencia digital di nos herencia cultural y historico 
den mundo. 


Henter e presentacion na ACURIL tabata pa mustra cu apesar 
di e realidad Caribense cu loke nos institutonan ta aden, 
nos na Aruba ta purba di yega na maneranan pa sostene e 
herencia cultural di Aruba. E meta tabata na e mes momento 
pa inspira otronan den region pa yega na solucionnan inno- 
vativo y creativo, mescos cu nos, y asina sostene otro por 
medio di cooperacion mutuo. 


Conferencia di ACURIL: 


Innovation: Opportunities and challenges in 
libraries, museums and archives in the Caribbean 

W 
ind Creek Aruba, e empresario preferi den 
industria hotelero na Aruba, ta dedica na e 
desaroyo di su miembronan di ekipo. Reciente- 
mente un grupo di 30 empleado a cuminsa cu nan 
“GED ® Certification Program” dirigi na por duna 
back na comunidad. Ya e grupo aki a pasa nan 
prome examennan y e siman aki nan ta cumin- 
sa cu e moduul di Sciencia. Wind Creek Aruba ta 
sumamente orguyoso di e empleadonan y kier a 
felicita nan pa e logro aki. 


Wind Creek Aruba ta compromete su mes como 
un compania responsabel y ta keda inverti den 
e desaroyo di su miembronan di ekipo y pa e 
motibo ey tambe a cuminsa cu un curso oficial pa 
asina por certifica nos empleadonan den e idioma 
Ingles. 
Mirando cu nos huespednan ta consisti pa gran 
parti di esnan habla Ingles, nos ta mira e impor- 
tancia pa sigui desaroya nos empleadonan den e 
idioma ey. 


Durante tres luna largo 2 biaha pa siman, na pia di 
trabou, un grupo di miembronan di ekipo di varios 
departamento a atende e curso di Ingles pa prin- 
cipiante of Ingles Intermedio. Recientemente a 
haci entrega di certificado na e graduado nan na 
Renaissance Convention Center durante un atardi 
amistoso. 


E iniciativa pa colabora cu Ibero American 
Highschool ta parti di e balor principal di e 
compania y tin como obhetivo pa crea un impacto 
positivo den comunidad. Wind Creek Aruba ta 
reconoce e balor di inverti den nan miembro di 
ekipo actual y duna nan e oportunidad pa por 
mehora ambos personal como profesionalmente. 


Wind Creek Aruba ta compromete su mes como 
un compania responsabel y ta keda inverti den 
e desaroyo di su miembro nan di ekipo. Nos ta 
fortuna di por ta forma parti di e organisacion aki, 
asina Sr Paul Gielen, General Manager di Wind 
Creek Aruba a expresa. Nos ta kere profunda- 
mente den programanan asina. 


Wind Creek Aruba ta un partner cu Aruba por 
conta riba dje, pues nos colaboracion cu institu- 
tonan di educacion ta uno importante. 


Wind Creek Aruba den colaboracion cu Ibero American Highschool ta felicita 
E prome grupo cu a pasa nan prome examen di Ingles 

Y 
a pa algun tempo caba por a nota 
varios coleganan di SETAR trahando 
riba e ruta di Savaneta pa San Nicolas 
en conexion cu e proyecto di Fiber di SE- 
TAR. Dialuna mainta e team di SETAR ta- 
bata di bishita na e prome cuater clien- 
tenan cu a wordo conecta riba Fiber na 
Savaneta cu e slogan: “Fiber is here!”. 


SETAR su meta ta pa traspasa tur su 
clientenan existente cu servicio di SETAR 
pa Fiber y IPTV p’asina por brinda nos 
clientenan un experiencia moderno cu 
miho speed, un conexion stabiel na cas 
of negoshi y den futuro cercano ofrece 
speednan di 1 Gigabit. 


Pa SETAR como un compania innova- 
tivo semper ta importante pa ofrece lo 
ultimo den tecnologia y sigui inverti den 
un infrastructura nobo y moderno pa 
nos isla. SETAR a cuminsa cu e prome 
instalacionnan di Fiber den e districto di 
Noord, aworaki ta bezig den e districto 
di Savaneta pa San Nicolas y lo sigui 
despues pa Oranjestad y Santa Cruz. 


Tur cliente di SETAR lo bay over pa e 
plataforma moderno aki den fase y lo 
wordo notifica y informa debidamente 
ora cu yega na turno. SETAR su Contact 
Center lo yama clientenan pa informa ki 
dia ta na turno pa bay over y pa haci un 
cita. 


Prome clientenan di Fiber instala na Savaneta 

S 
KOA a habri su inscripcion pa e programa di “Schakelk- 
las Prisma” pa aña escolar venidero y ta continua te cu 
fin di luna di Juni. 


Mi yiu tin cu bay Prisma? 
Prisma ta un programa di 1 aña cu ta enfoca ariba e idioma 
di Hulandes pa asina prepara muchanan cu no ta papia 
Hulandes mas miho posibel pa nan integra den scol regular 
exitosamente, caminda Hulandes ta e lenguahe primario 
den e curiculo. E programa di Prisma ta evalua alabes e 
desaroyo academico a base di cada mucha su prestacion di 
siñamento y tambe nan desaroyo social - emocional cu ta 
importante pa nan crecemento en general. SKOA ta ofrece e 
programa di Prisma na dos scol cu ta Colegio Santa Famia 
pa muchanan entre 8 y 9 aña di edad y tambe Colegio Laura 
Wernet Paskel pa muchanan entre 10 y 11 aña di edad. 


Con pa inscribi pa Prisma? 
Por aplica via website www.skoa.aw pa asina inscribi comple- 
tamente online. Bay riba e website y click ariba inschrijven 
y despues scoge pa Prisma. Di eynan mester sigui e instruc- 


cionnan ariba e website pa completa e aplicacion di cada 
mucha. Si tin duda con pa inscribi via nos website por pasa 
libremente na nos oficina di SKOA situa na Copernicusstraat 
11, Aruba durante orario di oficina entre 8am - 12pm y 2pm 
- 4pm. 


Ultimo fecha pa inscribi pa Prisma ta 30 di Juni 2023. 


Por haya mas informacion ariba nos website www.skoa.aw 
y tambe por yama nos directo na (+297) 523 1800 durante 
orario di oficina. 


Inscripcion pa Prisma pa aña escolar 
venidero 2023 – 2024 ta cera fin di luna di Juni 


E 
lite Productions Aruba, un di Aruba su companianan prominente di servicio 
audiovisual, ta contento pa anuncia su participacion exitoso na InfoComm 
2023. E conferencia aki ta esun di mas grandi den Merca. E evento, organisa 
na Orlando, a sirbi como un plataforma importante pa Elite Productions Aruba 
por explora e ultimo innovacion den productonan y servicionan di e.o zonido, 
video, stage, decor pa scenario, efectonan di luz y mas. Na InfoComm 2023 un 
sin fin di companianan renombra a comparti hopi producto y tecnologia nobo 
pa cu e industria di audiovisual. E ekipo di Elite Productions Aruba a ricibi e 
oportunidad pa conecta cu hopi di e companianan aki y compronde e futuro di 
e industria aki. Tambe e ekipo di Elite a participa na diferente tayer pa asina 
amplia nan conocemento. Tur e esfuersonan aki lo permiti e compania pa ele- 
va nan servicionan y brinda nan clientenan valioso un miho producto/servicio. 


“E experencia na InfoComm 2023 a resulta di ta transformador pa nos,” Egmar 
Irausquin, Director Creativo di Elite Productions Aruba a comenta. “Nos ta yen 
di un energia nobo y nos determinacion pa entrega excelencia ta mas fuerte 
cu nunca. Nos ta ansioso pa introduci e avancenan nobo den e industria aki na 
nos clientenan na Aruba y Caribe.” 
Elite Productions Aruba ta extende su aprecio sincero na e organisadonan di 
InfoComm pa organisa e evento excepcional aki. E compania tambe ta elogia 
nan ekipo cu a representa Elite Productions Aruba cu pasion, experticio, y entu- 
siasmo, reafirmando nan compromiso pa excelencia audiovisual. 


Elite Productions a expande su horizontenan na e 
conferencia audio visual mas grandi di Merca 

D 
ialuna 12 di juni atardi, Prome Minister Evelyn Wever-Croes a ricibi 
bishita di señor Quito Nicolaas kende ta disfrutando di vakantie na 
Aruba pa algun dia. E motibo pa e bishita di señor Nicolas ta pa entrega 
Prome Minister 2 buki di poema, Argus y Cucuisa Cabisha, als de aloë slui- 
mert. 


Sr. Nicolaas, autor di varios obra literario cu a haya reconocimento 
den literatura, a ricibi un condecoracion real na Hulanda di Rey Willem 
Alexander pa entre otro su contribucion literario. Tambe, Na Leiden 
University Press (LUP), señor Nicolas hunto cu Cola Debrot y F.M. Arion, ta 
keda nomina como e 3 grandinan di Literatura. 


Prome Minister ta ricibi 2 buki 
di señor Quito Nicolaas 


“Masha danki señor Nicolaas, nos ta hopi orguyoso di bo” 


Na e edad di 17 aña, señor Quito Nicolaas a 
bay biba na Hulanda pa studia ciencia politica 
y ley. Durante su periodo di studiante, el a 
cuminsa skirbi. Señor Nicolaas semper a keda 
cu e cultura di Aruba den su curason y na 
Hulanda durante su condecoracion, a wordo 
considera como un constructor de brugnan 
den e relacion entre Aruba y Hulanda y un 
pilar di e cultura rico di Aruba. 


Na aña 2020, señor Nicolaas a celebra 40 
aniversario como escritor, poeta y critico 
di buki. Señor Nicolaas a skirbi hopi storia 
cortico cu a wordo publica den corantnan 
na Hulanda y Aruba. Tambe, señor Nicolaas 
a duna lezingnan nacional y internacional di 
literatura Arubiano, Antiyano y Caribense. Y 
asina, tin hopi mas pa menciona di e trayec- 
toria di literatura di señor Quito Nicolaas. 


Prome Minister ta gradici señor Nicolaas pa su 
aporte na literatura, pa su apoyo pa nos cultura 
na Hulanda y conscientisa nos Arubianonan 
den tera leu pa semper stima nos cultura. 


“Un encuentro ameno cu un 
gran personahe Arubiano. 
Masha danki señor Nicolaas, nos 
ta hopi orguyoso di bo” 


Prome Minister a expresa. 

D 
en un conferencia di prensa Minister di Cultura Xiomara Mad- 
uro hunto Minister di Educacion Endy Croes, Representante 
di UNOCA Marvin Odor, Director di Archivo Nacional Aruba, Ray- 
mond Hernandez y historiado Adi Martis, kende actualmente ta 
residencia na Hulanda, a brinda informacion riba e historia den 
cual nos pais ta forma parti di reino pa locual ta e negoshi di 
sclavitud. 


Historia di sclavitud ta un tema actual den Reino 
Minister di Cultura Maduro a trece dilanti cu Historia di sclavitud 
ta un tema actual den Reino. Dia 1 di juli 2023 ta conmemora 160 
aña di abolicion di sclavitud door di Hulanda den e colonianan 
di Antias Hulandes y Surnam. Sclavitud ta un negoshi cu a trece 
rikesa, pero tambe hopi tristesa cu a keda acumula dentro di 
siglonan. Aki na Aruba pa largo tempo e topico no tabata biba den 
comunidad, masha poco informacion a wordo duna na scolnan 
den un manera structural. Investigacionnan haci ta demostra cu 
na Aruba tambe tabatin esclavo. 
Aunke no den mesun extensidad y intensidad manera riba hopi 
otro pais den Caribe. Esaki no ta kita cu na Aruba tambe cosnan 
inhumano tabata tuma luga cu esclavonan. E cantidad di esclavo 
tabata menos en comparacion cu e otro islanan den Reino. Pero, 
Aruba tin su historia di sclavitud, un historia unico y propio. 
Historia a demostra cu Aruba a conoce varios tipo di esclavo, 
e esclavo indjan, esclavo cora ‘rode slaven’ y tambe e escla- 
vonan transatlantico, e esclavonan di Africa cu a yega Aruba for 
di Corsou. 


Disculpa di Hulanda pa e historia di sclavitud na paisnan den 
Reino y Surnam 
Na vispera di 1 di juli cu ta conmemora 160 aña di abolicion 
di sclavitud pero muy principal despues cu dia 19 di december 
aña pasa, estado Hulandes pa medio di Premier Rutte a ofrece 
un disculpa pa e historia di sclavitud na paisnan den Reino y 
Surnam. Premier Rutte a bisa cu no solamente nos ta comparti 
un pasado, pero tambe un futuro y pa e motibo ey e disculpa 
ofreci no ta un fin, pero un continuacion ‘we zetten vandaag een 
komma, geen punt’. Mas y mas ta bin e pregunta con lo sigui bay 
dilanti. Ta di suma importancia pa hunto como comunidad nos 
decifra kico lo mester bini despues di e komma. No solamente na 
conscientisacion pero tambe na investigacion kico ta e rasgo cu 
sclavitud tin den nos comunidadnan di Aruba, Bonaire, Corsou, 
Sint Maarten y Surnam. Tanto tempo a pasa pero ainda den pens- 
amento di hende, den nan actuacion ainda e rasgo ta presente. 


Comision Conscientisacion Sclavitud Aruba 
Desde aña pasa a bin ta sinta cu instancianan cu ta trata e 
topico aki. Pa medio di Minister Maduro a institui un Comision 
Conscientisacion Sclavitud Aruba, un grupo di trabou cu ta 
consisti di miembronan di Ministerio di Cultura, Ministerio di 
Enseñansa y Archivo Nacional di Aruba, y como consehero sr. 
Luc Alofs. Sr. Alofs ta un profesional cu a haci hopi investigacion 
riba e tereno di sclavitud y a skirbi bukinan tocante di sclavitud. 
Sr. Alofs pa algun aña caba ta participa den varios reunion encu- 
anto e tema di sclavitud cu Hulanda y paisnan Caribense como 
un ‘stakeholder’ di Aruba y ta sali na interes di Aruba en cuanto 
di e tema aki. Meta di e Comision CCSA ta pa conscientisa comu- 
nidad di Aruba tocante historia y abolicion di sclavitud na Aruba. 
E mandatario a enfatisa cu e Comision aki no ta un Comision 
Nacional. Aruba no conoce un Comision Nacional di sclavitud 
ainda. 


Conmemoracion 160 aña di abolicion di sclavitud door di 
Hulanda 
Minister Xiomara Maduro a informa cu dia 1 di juli 2023 ta 
conmemora 160 aña di abolicion di sclavitud door di Hulanda 
y gobierno di Aruba lo conmemora e fecha historico aki. Den e 
proximo dianan aki lo duna mas informacion tocante di esaki. 
Pa e mandatario ta importante pa brinda informacion na nos 
comunidad tocante historia di nos Pais. Specialmente e parti di 
e historia di sclavitud aki cu no a wordo conta ainda y cu pa hopi 
di nos no ta conoci ainda. Segun Minister Maduro prome cu nos 
cuminsa cu e trayecto di guia pa yega na un trayecto di restaura, 
recupera y reconcilia nos mester conscientisa nos comunidad. E 
meta ta pa conscientisa, educa y informa comunidad di e historia 
y abolicion di sclavitud na Aruba. Pa por logra esaki lo inicia cu un 
campaña di conscientisacion na unda lo haci uzo di e medionan 
usual manera corant, radio, television y social media. 


Minister di Cultura Xiomara Maduro: 


Dia 1 di juli 2023 ta conmemora 160 aña 
di abolicion di sclavitud door di Hulanda 


Den e colonianan di Antias Hulandes y Surnam 

D 
entro di Tratado di Derecho di Mucha, particularmente 
articulo 22, ta referi na e mucha refugiado. Departamen- 
to di Mucha y Hoben (DMH) tambe kier aporta na conscien- 
tisacion di e fecha di 20 di juni, organisa pa Nacionnan Uni, 
unda mundialmente e instancianan cu ta traha cu Tratado 
di Derecho di Mucha y mucha den general, ta pone atencion 
na e poblacion di refugiado. E dia aki ta diseña pa celebra y 
honra e refugiadonan rond di mundo, di cual Aruba sigur no 
ta un excepcion! 


Dia Mundial di Refugiado 
Dia 20 di juni 2001, a establece e dia pa prome biaha, como 
reconocemento di 50 aniversario di e Tratado Relaciona cu 
e Status di Refugiado di 1951. 
E dia aki ta pa construi e concepto di comprension di e dificil 
situacion, cu ta mustra e resiliencia y curashi di uno den 
reconstruccion di su futuro. E dia aki ta pa duna bista riba un 
oportunidad pa tur cu ta experiencia, compronde y celebra e 
diversidad rico di e comunidadnan di refugiado. 


Kico kiermen refugiado? 
Un refugiado ta un persona cu ta buscando un ‘safe haven’ 
despues di a wordo forsa pa huy di violencia, persecucion of 
guera. Busca asilo no ta un crimen! Pero no tur hende cu ta 
busca asilo, lo haya reconocemento como un refugiado. 


Tres tipo di Refugiado 
En general ta categorisa tres tipo di refugiado: buscado di 
asilo, migrante y persona desplaza internamente. Segun 
UNHCR tin alrededor di 65 miyon di hende rond di mundo, 
cu a wordo forsa pa bandona nan hogar y entre nan casi 
27.1 miyon refugiado, di cual 41% ta bou di 18 aña. Na 
2021, 68% di tur refugiado ta origina for di solamente 5 


pais: Siria, Venezuela, Afghanistan, Sur Sudan y Myanmar. 


Situacion Aruba 
Mientras cu na Aruba no ta facil pa haya e datonan specifico 
relaciona cu henter e asunto di refugiado, no ta descarta cu 
casi tur siman por lesa den media, con ta haya e situacion 
preocupante di boto di Venezuela tratando di drenta Aruba 
na un forma sumamente peligroso. Tambe nos ta bon na 
altura cu e muchanan vunerabel aki, ta bishita nos scolnan y 
sigur tin derecho tambe pa haya tur tipo di asistencia dentro 
di nos comunidad local. 


Segun dato di HIAS, for di 2014, Aruba a bira un destina- 
cion pa e refugiadonan y e migrantenan di Venezuela. Cu un 
populacion di djis riba 110 mil habitante, Aruba ta anfitrion 
pa alrededor di 17 mil Venezolano. Segun HIAS na 2019 
Aruba a ricibi mas di 2 mil peticion pa asilo, di cual mayoria 
no a haya aprobacion, cual ta haci e situacion uno suma- 
mente vunerabel, mirando cu nan no tin acceso na salud 
en general. Y sin laga afo, cu pa un mucha indocumenta 
tin acceso na scol di 4 te 16 aña, ta rekeri p’e mucha tin 
un seguro priva, mientras e periodo di 0-4 aña ta keda uno 
sumamente vunerabel den desaroyo optimal y sano di un 
mucha. 
Finalmente como mayor, educador y/of cuidado principal 
di nos muchanan, DMH ta haci apelacion na tur, pa sikiera 
cuminsa combersa tocante e topico di refugiado, na un 
manera responsabel y husto, sin prehuicio. Pregunta basico 
manera; Kico bo sa tocante refugiado? Dicon bo ta pensa cu 
tin tanto hende y mucha ta bandona nan hogar? Bo ta kere 
cu e muchanan ta feliz door di huy di nan hogar? Bo lo por 
keda sorprendi di e contestanan y kico tur nan como mucha 
sa y ta pensa di e topico aki. 


DMH aportando na conscientisacion di ‘un speransa leu di cas’ 

D 
en e conferencia di prensa Minister Maduro a splica cu e 
Comision Conscientisacion Sclavitud Aruba a traha riba 
un campaña di conscientisacion y a traha riba algun mate- 
rial di promocion. Pero, e tarea di conscientisacion ta uno 
grandi y Gobierno no por realisa esaki su so. Pa realisa un 
encargo asina importante, union y colaboracion ta necesa- 
rio. Esaki ta e motibo pakico e Comision a reuni na varios 
ocasion cu algun stakeholders den nos comunidad pa asi- 
na hunto yega na un calendario di actividad cu e proposito 
di conscientisa, educa y informa comunidad di e historia y 
abolicion di sclavitud na Aruba. E campaña di conscienti- 
sacion ta inicia e dianan nos dilanti y lo intensiva esaki en- 
trante lunanan venidero. 


Programanan Informativo 
Minister di Cultura ta informa cu durante e campaña lo haci 
uzo di e medionan usual manera corant, radio, television y 
social media. Lo pone enfasis riba programanan informativo 
na television durante cual expertonan lo comparti nan sabi- 
duria, riba varios parti cu tin di haber cu sclavitud. E parti di 
sanacion tambe lo wordo cubri pa asina sa e importancia di 
reconocemento y aceptacion. 


E prome programa“Sclavitud: parti di herencia di Aruba”, e 
historiado sr. Adi Martis, lo haci un recorido door di e epocanan 
di historia di Aruba, en particular e temporada di sclavitud di 
Aruba. E programa lo pasa riba diasabra 17 di juni pa 8’or 
di anochi na Telearuba y diadomingo dia 18 di juni pa 8’or di 
anochi na Diario tv. Minister Maduro ta extende un invitacion 
for di aworaki pa hunto cu famia pa wak e programa aki pa 
tanto nos como mayor, adulto y e muchanan por haya mas 
conocemento di nos propio historia. 
E siguiente programanan lo pasa tur dialuna 7’or na 
Telearuba y diamars 8’or na Diario tv. 


Encuentronan den barionan 
Tambe Minister Maduro den e conferencia di prensa a trece 
dilanti cu lo organisa encuentronan den barionan pa brinda 
y intercambia di informacion tocante di e topico historia 
di sclavitud den nos barionan. Esaki lo wordo anuncia den 
medionan di comunicacion y social media. Sclavitud ta un 
parti di nos historia. Y e ta un parti di historia cu hopi di nos 
no sa masha di dje, p’esey mester brinda informacion na nos 
comunidad pa haya mas conocemento di un periodo impor- 
tante cu a tuma luga riba nos propio pais. 


Ta esencial pa nos ta consciente di kico tur a pasa, pa nos 
acepta cu esaki ta un parti scur di e historia comparti den 


Reino Hulandes y pa evita di haci mesun erornan di human- 
idad cu awe ainda ta keda refleha den discriminacion y 
distincion. 


Pa minister Maduro ta importante pa nos conoce nos 
pasado, ya cu esaki ta duna nos e conocemento necesario 
pa compronde nos presente y yuda nos fiha nos futuro. 
Sclavitud tambe a forma parti di nos pasado y p’esey ta 
importante pa conoce e historia aki pa evita cu nan por ripiti 
den presente y futuro. 


E encuentronan den barionan ta pa nos conoce e parti no 
mucho conoci aki di nos pasado, stimula dialogo den famia, 
organisacionnan, instancianan, pa sa mas di e topico di 
sclavitud. Door di investiga, explora, conoce storia y historia, 
y hunto dialoga nos por duna un cara y honra e bida di nos 
ancestronan. 


Minister di Cultura Xiomara Maduro: 


Campaña conscientisacion di historia y abolicion di sclavitud na Aruba 
Sclavitud ta parti di nos pasado y ta importante pa conoce e historia aki pa evita cu nan por ripiti 

P 
ius X School ta un di e scolnan ganado di e 
proyecto di EduTech. Señora Sheila Tromp, 
cabesante di e scol, a expresa durante un ent- 
revista cu su persona ta sumamente contento cu 
Pius X School a logra di ta un di e ganadonan di 
e proyecto aki, mirando cu nan ta un scol inno- 
vativo, cu un team dinamico trahando semper na 
bienestar di e muchanan. Cu e fondo ricibi, nan 
a logra haya 7 “flipboards” pa nan klasnan, cual 
ta di gran beneficio pa nan por duna les adecua- 
damente. 


Señora Tromp a indica tambe, cu e scol na e 
momento aki ta bezig cu un tipo di enseñansa 
adaptivo, cu ta algo nobo na Aruba pa loke ta e 
scolnan basico. Nan ta traha cu un sistema Snap 
It cu ta ful personalisa, y pa esaki, e materialnan 
incluyendo un “flipborad” tabata necesario. 


Tecnologia ta un gran parti di bida, y p’esey ta 
importante pa scolnan tambe cuminsa aplica 
digitalisacion den enseñansa. Pius X no ta 
uzando bukinan mas sino tur cos ta digital, moti- 
vando e muchanan hopi mas den nan estudio. E 
resultado tambe ta bisto den e muchanan. 


“Proyectonan manera esaki, ta di gran beneficio 
pa enseñansa pasobra nan ta yuda e scolnan pa 
yega na e nivel di tecnologia necesario. Nos ta 
motiva e scolnan pa haci uzo di fondonan asina 
manera Futura y EduTech cu ta brinda e opor- 
tunidad di logra un soño cu kisas riba un otro 
forma bo no lo yega asina facil. E ta tuma un 
poco tempo pa pone algo asina den otro pero 
hunto nos por logra cosnan grandi den biene- 
star di nos muchanan” Señora Tromp a expresa. 


Sheila Tromp Cabesante Colegio Pius X 


Pius X School a ricibi shete flipboards pa nan klasnan 


Como scol ganado di e proyecto EduTech 

R 
iba dos diabierna consecutivo Cadushi Res- 
taurant a brinda un ‘3 course lunch’ prepara, 
cushina y sirbi door di alumnonan di Unidad Ser- 
vicio di EPB San Nicolas. 
Alumnonan di klas 3 di e estudio Horeca Assistent 
nivel Arbeidsmarkt, estudio Keukenmedewerker 
nivel Doorstroom y Uitstroom bou di guia di 
docentenan di Cushina y Bakkerij a prepara y 
cushina un sabroso appetizer, main course y 
dessert. Alumnonan di prome aña di e opleiding 
Gastheer/Gastvouw (ABO nivel 2) bou guia di 
docente di Restaurant a brinda tur nos invita- 
donan special un bon servicio. 
Diabierna 16 juni tabata un merdia special 
mirando cu e logo oficial di Cadushi Restaurant 
a ser inaugura door di Minister di Deporte y 
Enseñansa sr. Endy Croes conhuntamente cu 
vice voorzitter di SEPB sra. Marieska Daña y 
alumna Zarelda Lobban di klas KM3D2. Alumna 
Zarelda a pinta y diseña e logo durante un ‘logo 
contest’ na scol y di cual awe ta e logo oficial di 
Cadushi Restaurant. 


Nos ta gradici tur persona cu di un forma of otro 
a brinda nan sosten pa e reapertura di Cadushi 
Restaurant tabata uno exitoso. EPB San Nicolas 
ta sumamente orguyoso di nos alumnonan y 
docentenan talentoso. 
Den futuro Cadushi Restaurant su portanan lo ta 
habri pa comunidad di Aruba por pasa disfruta 
di un tremendo 3 course lunch. 


Reapertura oficial Cadushi Restaurant na EPB San Nicolas 

DE genomineerden voor de Appeltjes van Oranje 2023 zijn 
bekend. Tijdens een spannende pitchdag vandaag wisten 
10 organisaties een nominatie in de wacht te slepen. De 
Appeltjes van Oranje worden jaarlijks uitgereikt door het 
Oranje Fonds aan uitzonderlijke sociale initiatieven die 
ertoe doen voor mensen onze samenleving. Begin oktober 
worden de winnaars bekendgemaakt op Paleis Noordeinde. 
De drie winnaars ontvangen een bronzen beeldje, gemaakt 
door Prinses Beatrix, en een geldbedrag van 25.000 euro. 
Zij krijgen de prijs uit handen van Koningin Máxima.  
  
De 10 genomineerde initiatieven zijn:  
1. Thuis in West – Rotterdam  
2. Wijkcentrum de Geus – Hilversum  
3. Inloophuis de Bron – Zaandam  
4. Gehurterbij – Son  
5. Stichting TielCentrumXL – Tiel  
6. Repair Cafe Teylingen – Sassenheim  
7. Stichting Haagse Vaders - Den Haag  
8. Assen Bloeit – Assen  
9. Stichting IK WIL – Eindhoven  
10. Fundashon Ser’i Otrabanda - Curacao  
  
Ruim 40.000 stemmen  
Tot en met 10 juni kon het publiek stemmen op de 31 
Nederlandse en 7 Caribische kanshebbers. Ruim 40.000 
mensen hebben hun stem uitgebracht. Het project dat de 
meeste stemmen kreeg in de stemronde, Thuis in West 
uit Rotterdam, kreeg direct een plek bij de 10 finalisten. 
Het aantal stemmen dat de overige kanshebbers hebben 
behaald, heeft mede bepaald welke projecten vandaag offi- 
cieel genomineerd zijn voor de prijzen. Maar niet alleen 
de stemuitslag telde mee. De projecten moesten een pitch 
houden voor een jury, bestaande uit medewerkers en bestu- 
ursleden van het Oranje Fonds en experts. Vandaag werd 
zowel in Nederland als op Curaçao een pitchdag gehouden 
voor de kanshebbers.  
  
Thema  
Het thema van de Appeltjes van Oranje is dit jaar 
Bruggenbouwers in de Buurt. Dat betekent dat de prijzen 
dit jaar gaan naar initiatieven voor en door buurtbewoners, 
die contact en verbinding stimuleren tussen buren die 
elkaar niet vanzelfsprekend ontmoeten. Het Oranje Fonds 
heeft dit thema gekozen voor de uitreiking van 2023, omdat 
deze initiatieven onmisbaar zijn voor onze samenleving. Zij 
doen ertoe. En, maatschappelijke ontwikkelingen hebben 
ervoor gezorgd dat dit soort projecten nog belangrijker zijn 
geworden.    
   


Cruciaal   
Zo staat verbondenheid tussen buurtgenoten onder druk 
door de individualisering en vergrijzing. Ook zijn buurten 
steeds diverser geworden, waardoor achtergronden, leefti- 
jden en leefstijlen steeds meer uiteenlopen. Tegelijkertijd 
is er veel bezuinigd op ontmoetingsplekken en manieren 
om te bouwen aan onze samenleving. Terwijl verbonden- 
heid tussen mensen cruciaal is voor het realiseren van een 
betrokken samenleving, waarin buurtbewoners omkijken 
naar elkaar en naar hun buurt. Sociale relaties in buurten 
zijn een vangnet voor iedereen die dat nodig heeft. En ze 
vormen een belangrijke basis voor de aanpak en preventie 
van problemen als eenzaamheid, armoede en tegenstell- 
ingen tussen mensen.  
  
Oranje Fonds  
Het Oranje Fonds vindt dat iedereen ertoe doet. Het fonds 
wil dat niemand er alleen voor staat en iedereen mee kan 
doen in onze samenleving. Daarom versterkt en verbindt het 
organisaties en vrijwilligers die bijdragen aan een verbonden 
samenleving. Dit doet het Oranje Fonds dankzij steun van 
o.a. de Nationale Postcode Loterij, de Nederlandse Loterij, 
onze Vrienden en diverse andere partners. Koning Willem- 
Alexander en Koningin Máxima zijn het beschermpaar van 
het Oranje Fonds.  


Dit zijn de 10 genomineerden voor de Appeltjes van Oranje 2023  

Fortaleza pa Famia 


MALDAD ta aumenta fuertemente riba e mundo aki, y no ta tur cos cu ta mustra bunita ta bon pa nos. 


*No ta tur cos cu hende ofrece bo, bo mester ta cla pa core cumpra y bisti na bo curpa, pasobra bo por bisti cosnan cu a 
wordo sacrifica na idolonan, y tambe articulonan di santeria y bruheria sin bo ta na altura. 


Pero tin hende cu sa masha bon, cu e articulo ey a wordo pasa den man di maldad, y nan ta cumpre keriendo, cu esey ta 
bay duna cierto suerte of poder, of hasta haci nan atractivo pa otro hende. 


Lamentablemente tin hopi hende ta bira malo, of actitud ta cambia, of relacion ta kibra enbes di drecha pasobra nan tin 
cos bisti cu no ta bon pa nan bida, nan cas y nan famia. Y hopi di e cosnan ey no ta bay bon cu muchanan, tene cuenta cu 
diabel ta un mentiroso, y diabel pa haci tur cos pa destrui bida di hende, of pa tene hende mara na dje. 


Dia pa dia e cantidad di hende cu ta kere den armband, y cadena di tur tipo mara na pia, y otro cosnan, cual nan ta kere cu 
ta yuda, ta aumenta barbaramente, y si bo puntra ta kico e cos ey ta bo ta tende cu ta cos na moda, y cu mi a guste, pero 
tene cuenta cu no ta tur locual bo a gusta, ta spiritualmente bon pa bo bida. Esaki no ta un wega, pero cos cu nos tin di 
tene cuenta cune, pasobra e Palabra di Dios ta bisa pa nos huy for di idolatria, y cu nos curpa ta tempel di Dios y e spirito 
di Dios ta biba den dje. 


* Dios no ta obliga ningun hende cana cu armband, of kraal mara na pia pa identifica cu bo ta yiu di Dios. 
* Dios su palabra ta bisa cu sin fe ta imposibel agrada Dios, tambe Cristo Hesus ta bisa nos, cu tur cos ta posibel pa esun 
cu ta kere. Pasobra pa Dios nada ta imposibel. 


* E no a bisa cu a medio di armband, renchi, medayon, kraal na pia, lo bo aumenta poder di Dios den bo bida, e poder di 
Dios ta aumenta den bo bida simplemente pa medio entrega bo bida na Cristo Hesus, Oracion Fe y Temor di Dios. 


Temor di Dios ta aumenta confiansa den Dios, y bo confiansa den Dios, y gracia di Dios, lo duna bo fabor tanto cu Dios y cu 
hende. Dios a haci nos liber, p’esey no bay bek na cosnan di idolatria, bruheria y santeria, buscando contacto cu mundo di 
scuridad, pa medio di articulonan cu nos ta bisti. 


Tur e cosnan aki ta haci hende sabi bira bobo, poniendo nan confiansa den articulo, en bes di pone confiansa den Dios Tata 
Todopoderoso. 


Di berdad cu tin hopi hende cu cosnan bisti cu ta atrae mal influencia, cu ta destrui caracter di hende, pasobra nan confi- 
ansa ta mas den bagamunderia cu den Dios. 


E enemigo ta busca tur manera pa tin dominio riba hende, den cosnan chikito, y den cosnan grandi, tene cuenta cu si diabel 
por claba un clabo den bo cas, e ta coy e dominio den bo hogar. 


* Cuanto hende su matrimonio, no a wordo kibra pa motibo di idolatria? 


*** Cuanto mucha no ta den rebeldia pa motibo di cosnan cu nan mayornan a pone nan bisti. 


Ta tempo pa hende realisa, cu ta solamente Dios merece tur Honor Y Gloria. 


Sinceramente, Pastor Marcel Balootje 


Tene bon cuenta: 


Cu locual bo ta cumpra, bisti y adora 

Hesus de Bo nos ta confia, Amen 


Conforme cu Tata Todopoderoso 
Su Santa Boluntad, 
Nos ta anuncia fayecimento di nos omo stima 


Florito Paesch 
Mihor conoci como: “Foy” 
*20-06-1945 - †15-06-2023 


Omo Foy ta den Reino Celestial cu su: 
Mayornan: 
†Edmond “Bon gay” Loopstok 
†Maria Valentina “Chia” Paesch 


Rumannan: 
†Agnes “Nene” y esposo 
†Jose Santiago “Jossy” Franken-Paesch 
†Juan “Juancito” Paesch 


Di parti Omo Foy su sobrinonan: 
Elsa Franken 
Martica Lugay-Franken y famia 
Jose Franken y famia 
Magaly Franken y famia 
Rigoberto Franken y famia 


Su ayudante y compañeronan den cas Alex y 
Ortencia Mejia 


Nos ta invita famia Paesch, Loopstok, Rozenberg, 
Perez, Franken, Lugay Tromp, Roga, Reyes, Mejia, 
Croes, Geerman, Donata, Lacle, bisiñanan, 
amigonan y conocirnan pa compaña nos na 
despedida di omo Foy cu lo tuma lugar diamars 
20 di juni 2023 di 2:00 pa 4:00 pm na Aurora 
Funeral Home na Cumana# 76, Watty Vos Blvd. 


Cremacion di omo Foy lo sigui den seno di famia. 


Nos disculpa sip or a lubida un famia. 


Ta duel nos cu despues di despedida nos no por 
ricibi bishita di condolencia na cas. 


DEN 
HAAG 
– 
Minister 
Plenipotenciario mr. Ady Thijsen 
a atende e recepcion na ocasion 
di celebracion di 125 aña di inde- 
pendencia di Republica di Filipinas. 
Minister Thijsen a felicita embahador 
Jose Eduardo III Malaya cu nan dia 
Nacional. 


Na e ocasion aki Minister Thijsen a 
bisa embahador Malaya cu Aruba y 
Filipinas tin un relacion hopi estrecho, 
mirando cu tin hopi Filipinos ta biba 
y traha na Aruba. Embahador Malaya 
a bisa di ta pensa di bishita Aruba pa 
di dos biaha otro aña. 


Potret cortesia di Arubahuis 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. - Salmo: 23 


Nos ta anuncia fayecimento di: 
Thomasina Theodora 
Limonier-Croes 
*01-04-1932 - †16-06-2023 


Acto di entiero lo wordo anuncia despues. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu inmenso tristeza nos ta 
anuncia fayecimento di: 


Raul R.R. Schwengle 
*11-02-1969- † 18-06-2023 


Acto di despedida lo wordo anuncia despues 


Laga tur locual cu ta spera mi ta Bunita 
Laga tur locual cu mi encontra 
na caminda ta Bunita 
Laga tur locual cu ta rondonami ta Bunita 
Y laga esakinan termina den tur Bunitesa 
Autor: Cado Wever 


Cu inmenso dolor na nos curason nos ta participa 
fayecimento di: 


Sibilina 
Theodosia Tromp 
Mihor conoci como: Dudu of Tanta Ina 
*23-03-1954 - †17-06-2023 


Acto di entiero lo wordo anuncia despues 


Gradicimento 


Na nomber di su esposa, yiunan y demas 
famia nos ta gradici tur cu a compaña nos 
durante fayecimento inespera y entiero di 
nos defunto stima: 


Jaime Emiliano Dirksen 
(Papa, Mo Emmi, Padu) 
*20 juli 1957 – †12 juni 2023 


Un danki special na famia, bisiñanan, 
conocirnan, ambulance y 911. Boso 
presencia tabata un sosten pa nos 


Na mes momento nos ta invita famia, bisiña-, 
amigo- y conocirnan 
pa compaña nos na 1 Santo Sacrificio di 
Misa Inmaculada Concepcion na Santa Cruz 
dia: Diamars, 20 juni 2023 pa 7or di anochi 


Boso presencia ta altamente aprecia. 


Minister Thijsen a 
asisti na recepcion 
Embahador di Filipinas 

“Señor ta mi wardador, mi’n tin falta di nada 
Den cunucu di yerba berde e ta ponemi 
sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu dolor na nos curason, nos kier anuncia 
fayecimento di nos ser stima: 


Escolastica 
N. Dania-Maduro 
“Tica” 
*6-12-1947 – †16-06-2023 


Na nomber di su: 
Estimado esposo: Filomeno “Filo” Dania 


Yiunan: 
Jairo y Chariselle Dania 
Shurayma Dania y Denice Kelly 


Nietonan: 
Zhyon Dania y Priscilla Koolman 
Zhyrrick Dania 


Manera Nietonan: 
Sean Toppenberg y famia 
Tyron, Tyriëne, Tyrick Geerman 


Rumannan: 
†Jose y Jacinta Maduro y yiunan 
†Theresita y Brigido Bareño 
Regina y †Pedro Yarzagaray y yiunan 
†Inez Maduro 
Cuñanan: 
Dientje Loefstok-Dania 


Consuegra: Chinda Maduro-Dijkhoff 


Sua y cuñanan den felis memoria 


Amistadnan stima: 
Glenda Koolman y famia 
Mirella Rasmijn y famia 


Demas sobrino- y sobrinanan, ihanan, 
primo- y primanan y conocirnan. 


Demas famianan: 
Maduro, Dania, Lopez, Croes, Bareño, 
Yarzagaray, Werleman, Bislik, Angela, 
Wernet, Thode, Kelly, Sutherland, Colina, 
Geerman, Rietwijk, Silonero, Paris. 


Ta invita pa acto di entiero cual lo tuma 
lugar na Royal Funeral Home diaranson 21 
di juni 2023 di 9’or pa 11’or di mainta. 


Despues lo sali pa Santana Catolico na Sta 
Cruz. 


Condolencia lo tuma lugar na Royal Funeral 
Home diamars 20 di juni 2023 di 7’or pa 9’or 
dia nochi. 


Disculpa nos si den nos tristesa nos por a 
lubida algun famia of conocir. 


Nos ta lamenta cu despues di entiero nos no 
ta ricibi bishita di condolencia na cas. 


Señor ta mi lus i salbashon, 
Di ken lo mi tin miedu? 
Señor ta fortalesa di mi bida, 
Pa ken lo mi tembla? - Salmo 27:1 


Cu inmenso tristeza pero conforme cu boluntad 
di Dios, Nos ta anuncia cu a fayece, 
Eleonora Paskel 
Mihor conoci como Elia 
*13 juli 1936 - †16 juni 2023 


Na nomber di su: 
Yiu: Roque (Gino) y Mary Tromp-Kock 


Nieto y nietanan: 
Richella Tromp (Hulanda) 
Marcel Tromp 
Ginouska Tromp 


Manera nieto: Jean-Pierre Tromp 


Bisanieta y bisanietonan 


Rumannan: †Marianita (Chichi) y †Jose 
Heronimo-Paskel y famia 
Sevilla (Chibin) Paskel y compañe Henny van 
Oeveren 
†Aura y † Alexandro Tromp-Paskel y famia 
†Theodora (Dora) y †Dominico Henriquez-Paskel 
y famia 
†Alberto (Betty) y Faustina Paskel-Tromp y famia 
Loreto (Lulu) y Emma Paskel-Geerman y famia 
Amanda y † Pablo Flemming-Paskel y famia 
Judy (Eta) y Hans van der Wielen-Paskel y famia 
(Costa Rica) 
Maria (Heddy) y Albert Matos-Paskel y famia 
(Costa Rica) 
†Lawrence (Ronny) y Elisabeth Paskel-Robles de 
Medina y famia 


Sobrino y sobrinanan, primo y primanan, ihanan, 
comer y compernan 


Ta invita pa acto di despedida cual lo tuma lugar 
Diahuebs 22 di Juni 2023 for di 2 pm pa 4 pm na 
Aurora Funeral Home. Acto di cremacion lo tuma 
lugar den seno familiar 


Na lugar di flor of krans Lo tin un box disponibel 
pa hasi un donacion pa Huize Maristella lo ta 
altamente aprecia 


Nos ta lamenta cu despues di entiero nos no ta 
ricibi bishita di condolencia na cas 


Nos disculpa si den tristesa nos por a lubida algun 
famia of conocir 


Hesus a bis’é: ‘Mi yiu, bo fe den Mi a cura bo. Bai 
na pas, bo ta cura di bo malesa.’ 
Marko 5:34 


Nos ta anuncia fayecimento di: 


Jacqueline 
Antonieta Laclé 
Mihor conoci como: “Jacky” 
*22-12-1963 - †18-06-2023 


Acto di entiero lo wordo anuncia despues. 


“Dios ta amor... y amor ta Dios, 
maske mi no ta na e mundo aki, tur dia lo mi ta 
banda di boso Curazon, mi por stens di loke Señor 
ta hasi”. - Salmo 33 


Cu dolor na nos curason, nos ta participa 
fayecimento di nos ser stima: 
Ruben D. Dijkhoff 
*19-05-1952 - †17-06-2023 


Esposa: Magali Dijkhoff Correa 
Tata: Antero Dijkhoff 
Mama: †Annie Dijkhoff 


Yiunan: 
Anuska y Hans van Eck 
Nuris y Roberto Gracia 
Daniela Dijkhoff y Arnaldo Fingal 


Nieto(a)nan: 
Chantall y Martijn Monster 
Amanda van Eck 
Marlandi Gracia 
Kirsten van Eck 
Rubiela Gracia 
Abigail Gracia 
Dariela Werleman 
Christian Semerel 


Rumannan: 
Filomena y Janny Boekhoudt † 
Haime y Brigida Dijkhoff 
Doy y Anna Dijkhoff 
Benjamin y Meveline Dijkhoff 
Glenda Boekhoudt † 
Roberto y Marjorie Dijkhoff 
Erica y Vidal Arends 
Tanta: Rosa Trimon 
Omonan: Emilio Dijkhoff na Hulanda 
Octavio Dijkhoff na Hulanda 


Cuñanan: 
Angela Correa 
Asuncion y Lesly Merkies 
Juanita Correa 
Sobrino y Sobrinanan Dijkhoff, Arends, Erasmus, 
Boekhoudt. 
Demas familiar: Dijkhoff, Correa, Boekhoudt, Geerman, 
Ten Houten, Kraai, Meeuwisse, Danies, Trimon, Arends, 
Penja, Yung, De Rooy, v/d Biezen, Donk, Grant, Ter Beek, 
Mohamed 
Nos disculpa si den nos momento di tristesa nos por a 
lubida un ser keri. 
Ta invita demas famia, tur amigo, bisiña, conocirnan, 
pa acto di intierro cual lo tuma lugar diaranson dia 21 
di juni 2023 na Aurora Funeral Home, di 2pm pa 4 pm. 
Despues lo sali pa Santana Catolico na Paradera. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 
Jahaira M.J. 
Webb-Rasmijn 
Mihor conoci como: “Jaja” 
*26-12-1983 - †18-06-2023 


Acto di despedida lo wordo anuncia despues. 


